arnastofnun/IGC-2024 huggingface dataset:
S-485/2013

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 7. maí 2013 á hendur A-kk-þgf G-kk-þgf, kennitala [...], [...], „fyrir fjársvik, með því að hafa í fimm neðangreind skipti, á tímabilinu 23. febrúar 2012 til 6. mars 2012, blekkt starfsfólk í verslunum Húsasmiðjunnar í Reykjavík, með því að koma fram sem starfsmaður BM Vallá, og svikið út vörur, samtals að fjárhæð 403.207 krónur, og þannig látið skuldfæra andvirði hlutanna á viðskiptareikning BM Vallár:

Þann 23. febrúar, í versluninni við Skútuvog 16, svikið út brotvél að verðmæti 74.995 krónur.

Þann 23. febrúar, í versluninni við Skútuvog 16, svikið út hleðsluborvél að verðmæti 35.495 krónur.

Þann 6. mars, í versluninni við Holtaveg 10, svikið út tvær hleðsluborvélar, samtals að verðmæti 113.703 krónur.

Þann 6. mars, í versluninni við Holtaveg 10, svikið út tvær hleðsluborvélar, samtals að verðmæti 113.703 krónur.

Þann 11. mars, í versluninni við Skútuvog 16, svikið út tvær hleðsluborvélar, samtals að verðmæti 65.311 krónur.

Telst þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] 1988. Samkvæmt sakavottorði ákærða var honum með dómi 16. janúar 2013 gert að greiða 220.000 króna sekt fyrir umferðarlagabrot. Einnig var hann sviptur ökurétti í þrjú ár og sex mánuði. Brot þau sem ákærði er nú sakfelldur fyrir voru framin fyrir téðan dóm og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Að þessu virtu og með hliðsjón af játningu ákærða þykir refsing hans hæfilega ákveðin fangelsi í 60 daga, sem bundin verður skilorði eins og nánar greinir í dómsorði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, A-kk-nf G-kk-nf, sæti fangelsi í 60 daga, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-56/2013

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 15. janúar 2013 á hendur A-kvk-þgf S-kvk-þgf E-kvk-þgf, kt. […], […], fyrir eftirfarandi brot framin sunnudaginn 31. júli 2011:

1. Umferðarlagabrot, með því að hafa ekið bifreiðinni PY-284, svipt ökuréttindum og með 101 km hraða á klst. suður Reykjanesbraut við Molduhraun í Garðabæ þar sem leyfður hámarkshraði var 80 km/klst.

Þetta er talið varða við 1. mgr., sbr. 3. mgr., 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

2. R-kk-nf sakargiftir, með því að hafa er lögregla hafði afskipti af akstri ákærðu í framangreint skipti, skýrt lögreglu rangt frá nafni sínu og kennitölu er ákærða gaf upp nafn og kennitölu Á-kvk-ef B-kvk-ef J-kvk-ef, kt. 150585-2289, og ritað nafn hennar undir vettvangsskýrslu lögreglu og þannig leitast við að koma því til leiðar að Á-kvk-nf B-kvk-nf yrði sökuð um refsiverðan verknað.

Þetta er talið varða við 148. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd […] 1991. Samkvæmt sakavottorði ákærðu gekkst hún með lögreglustjórasátt 20. júlí 2012 undir 150.000 króna sekt fyrir umferðarlagabrot. Sama dag gekkst hún undir aðra lögreglustjórasátt, 184.000 króna sekt, fyrir fíkniefnalagabrot og umferðarlagabrot. Jafnframt var hún svipt ökurétti í sex mánuði. Loks gekkst ákærða með lögreglustjórasátt 23. júlí 2012 undir að greiða 70.000 króna sekt fyrir umferðarlagabrot og hún var svipt ökurétti í tvo mánuði. Brot þau sem ákærða er nú sakfelld fyrir voru framin fyrir téðar lögreglustjórasáttir og því ber að dæma henni hegningarauka samkvæmt 78. gr. almennra hegningarlaga, sbr. 77. gr. laganna. Með vísan til framangreinds, játningar ákærðu og þess að hún var ung að árum er hún framdi brot sín þykir refsing hennar hæfilega ákveðin fangelsi í einn mánuð, sem verður bundin skilorði, eins og nánar greinir í dómsorði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, A-kvk-nf S-kvk-nf E-kvk-nf, sæti fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-625/2013

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum 30. maí síðastliðinn á hendur X, fæddri […], georgískum ríkisborgara, fyrir skjalafals, með því að hafa, mánudaginn 27. maí 2013, framvísað við lögreglu við vegabréfaskoðun vegna flugs FI-603 til Toronto í Kanda, í blekkingarskyni, grísku vegabréfi nr. AE6000413, á nafni G-x-x K-x-x, fd. 29. desember 1983, sem reyndist falsað að hluta.

Telst þessi háttsemi ákærðu varða við 1. mgr. 155. gr. almennra hegningarlaga nr. 19/1940 og er þess krafist að ákærða verði dæmd til refsingar og til greiðslu alls sakarkostnaðar.

Af hálfu ákærðu er krafist vægustu refsingar sem lög leyfa og að gæsluvarðhald sem ákærða hefur sætt vegna rannsóknar málsins komi til frádráttar refsingu. Þá gerir skipaður verjandi ákærðu kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Samkvæmt dómaframkvæmd þykir refsing ákærðu hæfilega ákveðin fangelsi í 30 daga. Til frádráttar refsingu ákærðu komi með fullri dagatölu gæsluvarðhald sem ákærða hefur sætt vegna málsins frá 28. maí síðastliðinn.

Samkvæmt 1. mgr. 218. gr. laga nr. 88/2008 ber ákærðu að greiða sakarkostnað málsins. Um er að ræða þóknun verjanda hennar, S-kvk-ef B-kvk-ef F-kvk-ef hdl., á rannsóknarstigi og fyrir dómi, sem þykir hæfilega ákveðin 100.400 krónur að virðisaukaskatti meðtöldum.

Dóm þennan kveður upp J-kk-nf H-kk-nf héraðsdómari.

D ó m s o r ð:

Ákærða, X, fædd […], sæti fangelsi í 30 daga. Til frádráttar refsingu ákærðu komi gæsluvarðhald sem ákærða hefur sætt vegna málsins frá 28. maí síðastliðinn.

Ákærða greiði málsvarnarlaun skipaðs verjanda síns, S-kvk-ef B-kvk-ef F-kvk-ef hdl., 100.400 krónur.

J-kk-nf H-kk-nf
S-633/2013

Mál þetta, sem þingfest var 27. júní sl. og dómtekið samdægurs, var höfðað með ákæru lögreglustjórans á höfuðborgarsvæðinu, dagsettri 4. júní sl., á hendur J-kk-þgf Þ-kk-þgf, kt. 000000-0000, Álfaskeiði 84, Hafnarfirði,

„fyrir umferðarlagabrot í Hafnarfirði með því að hafa þriðjudaginn 19. mars 2013, ekið bifreiðinni BM-527, sviptur ökurétti og án þess að nota öryggisbelti um Strandgötu uns lögregla stöðvaði aksturinn.

Telst þetta varða 1. mgr. 48. gr. og 1. mgr. 71. gr., allt sbr. 1. mgr. 100. gr umferðarlaga nr. 50/1987, sbr. 3. gr. laga nr. 24/2007 og 5. gr. laga nr. 84/2004.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóminn við þingfestingu málsins og játaði brot sín greiðlega. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru réttilega færð til refsiákvæða.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Um málavexti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærða hefur með háttsemi sinni unnið sér til refsingar.

Samkvæmt sakavottorði sem liggur frammi í málinu hefur ákærða sex sinnum verið gerð refsing fyrir umferðarlagabrot og einu sinni fyrir hegningarlagabrot. Þau brot sem hafa áhrif við ákvörðun refsingar nú er sátt frá 1. desember 2004 en þá var ákærða gert að greiða sekt fyrir brot gegn 1. mgr. 48. gr. umferðarlaga. Dómur frá 30. janúar 2008 en þá var ákærði dæmdur í fangelsi fyrir ölvunarakstur og að aka sviptur ökurétti en þá var ákærði einnig sviptur ökurétti ævilangt og dómur frá 13. mars 2012 en þá var ákærði einnig dæmdur í fjögurra mánaða fangelsi fyrir ölvunarakstur og að aka sviptur ökurétti. Er nú um þriðju ítrekun að ræða. Þá var ákærða veitt reynslulausn 8. maí 2011 í tvö á á eftirstöðvum refsingar 240 dögum. Með broti sínu nú rauf ákærði þá reynslulausn. Ekki er gerð krafa um að reynslulausnin verði dæmd upp. Með vísan til 60. gr. laga nr. 19/1940 er heimilt að láta reynslulausn haldast. Með vísan til þessa og dómaframkvæmdar er refsing ákærða nú ákveðin fangelsi í tvo mánuði. Ekki eru skilyrði til að skilorðsbinda refsinguna. Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, J-kk-nf Þ-kk-nf, kt. 000000-0000, sæti fangelsi í tvo mánuði.

Á-kvk-nf G-kvk-nf.
S-655/2013

Mál þetta, sem þingfest var 11. september 2013 og dómtekið sama dag, var höfðað með ákæru ríkislögreglustjóra útgefinni 21. júní sl.,

„fyrir brot gegn valdstjórninni, með því að hafa aðfaranótt sunnudagsins 11. desember 2011 í húsnæði Heilbrigðisstofnunar Suðurnesja, Skólavegi 6, Reykjanesbæ, veist með ofbeldi að lækninum X, sem þar var við skyldustörf, með því að slá X með flötum lofa á hægri kinn með þeim afleiðingum að hann hlaut mar yfir hægra kinnbeini og tognun í hálsi.

Telst brotið varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Við þingfestingu málsins játaði ákærði þá háttsemi sem lýst er í ákærunni og var farið með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða, sem óskaði ekki eftir skipun verjanda, hafði verið gefinn kostur á að tjá sig um lagaatriði og ákvörðun refsingar.

Ákærði krafðist vægustu refsingar. Kvaðst hann hafa verið í andlegu ójafnvægi og undir áhrifum vímugjafa á þessum tíma og sæi eftir atvikinu. Játning ákærða er í samræmi við önnur gögn málsins og verður hann því sakfelldur fyrir brot sín. Háttsemin er í ákæru réttilega færð til refsiákvæða.

Samkvæmt sakavottorði ákærða hefur honum ekki verið gerð refsing áður.

Með hliðsjón af ofangreindu er refsing ákærða ákveðin fangelsi í einn mánuð en rétt þykir að skilorðsbinda refsinguna og skal hún falla niður að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Þá ber að dæma ákærða til að greiða allan sakarkostnað sem er samkvæmt yfirliti 42.650 krónur.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, R-x-x Z-x-x, kt. 000000-0000, skal sæta fangelsi í einn mánuð en fresta skal fullnustu refsingarinnar og skal hún falla niður að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað 42.650 krónur.

Á-kvk-nf G-kvk-nf.
S-69/2013

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 22. janúar 2013 á hendur G-kk-þgf Þ-kk-þgf G-kk-þgf, kennitala [...], [...], fyrir líkamsárás, með því að hafa, að kvöldi fimmtudagsins 27. október 2011, utandyra við Lækjatorg í Reykjavík, veist að J-x-x D-x-x A-x-x T-x-x og skallað hann í andlitið, með þeim afleiðingum að J-x-x D-x-x hlaut skurð ofarlega á vinstra augnloki rétt neðan við augabrún.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur [...] 1992. Samkvæmt sakavottorði ákærða hefur hann þrisvar hlotið dóm fyrir ofbeldisbrot eftir 18 ára aldur, síðast hinn 7. desember 2012 en þá var honum gert að sæta fangelsi í sex mánuði fyrir brot gegn 2. mgr. 218. gr. almennra hegningarlaga nr. 19/1940. Brot það sem ákærði er nú sakfelldur fyrir var framið fyrir téðan dóm og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Að öllu þessu virtu og með hliðsjón af játningu ákærða þykir refsing hans hæfilega ákveðin fangelsi í 30 daga.

Með vísan til 218. gr. laga nr. 88/2008 ber að dæma ákærða til að greiða sakarkostnað. Um er að ræða læknisvottorð, 28.800 krónur, og þóknun verjanda sem þykir hæfilega ákveðin 48.820 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, G-kk-nf Þ-kk-nf G-kk-nf, sæti fangelsi í 30 daga.

Ákærði greiði 77.620 krónur í sakarkostnað að meðtaldri þóknun skipaðs verjanda ákærða, I-kk-ef F-kk-ef Á-kk-ef héraðsdómslögmanns að fjárhæð 48.820 krónur.

S-kvk-nf B-kvk-nf
S-76/2013

Mál þetta, sem dómtekið var í dag, er höfðað með ákæru lögreglustjórans á Suðurnesjum, útgefinni í dag, á hendur A-x-x B-x-x, sögðum fæddum 12.september 1990 og sögðum ríkisborgara Rússlands, fyrir skjalafals, með því að hafa, fimmtudaginn 17. janúar 2013, framvísað lögreglu á Keflavíkurflugvelli, í blekkingarskyni, tékknesku kennivottorði, sem reyndist grunnfalsað.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð og engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Gæsluvarðhald sem ákærði hefur sætt frá 18. janúar 2013 til dagsins í dag kemur tildæmdri refsingu til frádráttar með fullri dagatölu.

Ákærði greiði málsvarnarlaun skipaðs verjanda síns, Á-kk-ef J-kk-ef hrl., sem þykja hæfilega ákveðin að fjárhæð 125.500 krónur að meðtöldum virðisaukaskatti.

Dóm þennan kveður upp F-kk-nf H. A-kk-nf héraðsdómari.

Dómsorð:

Ákærði, A-x-x B-x-x, sæti fangelsi í 30 daga. Gæsluvarðhald sem ákærði hefur sætt frá 18. janúar 2013 til dagsins í dag kemur tildæmdri refsingu til frádráttar með fullri dagatölu.

Ákærði greiði þóknun skipaðs verjanda síns, Á-kk-ef J-kk-ef hæstaréttarlögmanns, að fjárhæð 125.500 krónur.

F-kk-nf H. A-kk-nf
S-780/2013

Mál þetta, sem var dómtekið 11. þ.m., er höfðað með ákæru lögreglustjórans á höfuðborgarsvæðinu, útgefinni 10. september 2013, á hendur F-kk-þgf B-x-x V-x-x N-x-x, kt. 000000-0000, Eskivöllum 17 í Hafnarfirði.

Ákærða er gefið að sök brot gegn 1. sbr. 4. mgr. 2. gr., sbr. 6. gr. laga nr. 65/1974 um ávana- og fíkniefni með því að hafa miðvikudaginn 27. febrúar 2013, á heimili sínu að Eskivöllum 17 í Hafnarfirði, „haft í vörslum sínum 44 … kannabisplöntur, en ákærði hafði um nokkurt skeið fram til þessa dags ræktað [plönturnar], sem fundust við leit lögreglu í húsnæðinu“.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um upptöku á framangreindum fíkniefnum.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru.

Ákærði hefur ekki áður sætt refsingu.

Refsing ákærða samkvæmt 1. mgr. 5. gr. laga nr. 65/1974 þykir hæfilega ákveðin fangelsi í 30 daga. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Ákærði verður dæmdur til að greiða allan sakarkostnað málsins samkvæmt yfirliti sækjanda og ákvörðun dómsins um þóknun skipaðs verjanda ákærða, sem ákveðin er að meðtöldum virðisaukaskatti, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, F-kk-nf B-x-x V-x-x N-x-x, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 44 kannabisplöntum.

Ákærði greiði 247.213 krónur í sakarkostnað, þar með talda þóknun skipaðs verjanda síns, Ó-kk-ef A-kk-ef B-kk-ef héraðsdómslögmanns, 50.200 krónur.

Þ-kk-nf I-kk-nf N-kk-nf
S-785/2013

Mál þetta, sem var dómtekið 11. þ.m., er höfðað með ákæru lögreglustjórans á höfuðborgarsvæðinu, útgefinni 10. september 2013, á hendur A-kk-þgf P-kk-þgf A-kk-þgf, kt. 000000-0000, Brattholti 3 í Hafnarfirði.

Í málinu er ákærði sóttur til saka fyrir eignaspjöll og þjófnað „með því að hafa aðfaranótt sunnudagsins 15. júlí 2012 stolið úr bifreiðinni AT 259, sem stóð við húsið nr. 34 við Smyrlahraun í Hafnarfirði, Ray-Ban sólgleraugum, Bluetooth-car handfrjálsum símabúnaði og halogen framljósaperu, sem ákærði afhenti lögreglu síðar á lögreglustöð, og í sama skiptið brotið rúðuþurrkuarm á bifreiðinni AT 259, eyðilagt fjóra geisladiska og tvenn lesgleraugu sem í henni voru. Telst þetta varða við 244. gr. og 1. mgr. 257. gr. almennra hegningarlaga nr. 19/1940.“

Þess er krafist að ákærði verði dæmdur til refsingar og til greiðslu alls sakarkostnaðar.

Í ákæru er getið bótakröfu að fjárhæð 211.830 krónur sem eigandi bifreiðarinnar AT 259 gerir á hendur ákærða. Þá er krafist vaxta.

Ákærði hefur fyrir dómi skýlaust játað þau brot sem saksókn á hendur honum tekur til samkvæmt framansögðu og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjanda og ákærða hafði verið gefinn kostur á að tjá sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í málinu og er réttilega heimfærð til refsiákvæða í ákæru.

Ákærði hefur ekki áður sætt refsingu. Þykir refsing hans með hliðsjón af 77. gr. almennra hegningarlaga hæfilega ákveðin fangelsi í 30 daga, en fresta skal fullnustu hennar skilorðsbundið svo sem nánar segir í dómsorði.

Bótakrafa í málinu er alfarið reist á atriðum sem eru utan ákæruefnis í því og er þannig ekki sérgreind krafa um bætur fyrir tjón af þeirri háttsemi sem ákærði er borinn, sbr. 1. mgr. 172. gr. laga nr. 88/2008. Verður samkvæmt þessu ekki dæmt um kröfuna í þessu máli og ber því að vísa henni frá dómi.

Engan sakarkostnað leiddi af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, A-kk-nf P-kk-nf A-kk-nf, sæti fangelsi í 30 daga. Fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Bótakröfu er vísað frá dómi.

Þ-kk-nf I-kk-nf N-kk-nf
S-81/2013

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum í dag á hendur F-kk-þgf B-x-x, fæðingardagur 3. janúar 1990, ríkisborgara frá Nígeríu, „fyrir skjalafals, með því að hafa, þann 28. janúar 2013, framvísað við lögreglu og tollgæslu á Keflavíkurflugvelli í blekkingarskyni er hann kom til landsins með flugi Wowair frá Kaupmannahöfn, þremur fölsuðum ítölskum skilríkjum, breytifölsuðu vegabréfi nr. AA2437221 á nafni M-x-x E-x-x, f.d. 24.01.1984, útgefnu þann 05.05.2018, grunnfölsuðu kennivottorði frá Ítalíu nr. [...] á nafni sama manns, útgefnu þann 09.01.2010 og grunnfölsuðu ökuskírteini á nafni sama manns.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar er lög leyfa og að gæsluvarðhaldsvist ákærða komi til frádráttar refsingu. Þá er gerð krafa um hæfilega þóknun til verjanda.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Þykir refsing ákærða hæfilega ákveðin fangelsi í 30 daga. Til frádráttar refsingu ákærða komi gæsluvarðhald sem hann hefur sætt vegna málsins frá 28. janúar sl.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans, B-kk-ef H-kk-ef hrl., sem er hæfilega ákveðin 106.675 krónur, að meðtöldum virðisaukaskatti.

Dóm þennan kveður upp J-kk-nf H-kk-nf héraðsdómari.

D ó m s o r ð:

Ákærði, F-kk-nf B-x-x, sæti fangelsi í 30 daga. Til frádráttar refsingu ákærða komi gæsluvarðhald sem hann hefur sætt vegna málsins frá 28. janúar sl.

Ákærði greiði málsvarnarlaun skipaðs verjanda síns, B-kk-ef H-kk-ef hrl., 106.675 krónur.

J-kk-nf H-kk-nf